Toimunud sõja- ja katastroofimeditsiini konverentsid
#000000
Sõjakooli sisseastumiskatsed testivad ohvitseri materjali
#000001
Sõjakooli sisseastumiskatsetel testitakse nii füüsilist kui ka vaimset poolt. Antud pildil sooritavad kandidaadid kaitseväe üldfüüsilist testi.
#000002
Vähem kui kahe nädala pärast algavatel Kaitseväe Ühendatud Õppeasutuste Kõrgema Sõjakooli sisseastumiskatsetel pannakse kandidaatidel proovile nii vaimne kui ka füüsiline pool.
#000003
22. juulist kuni 25. juulini toimuvad Kõrgemas Sõjakoolis sisseastumiskatsed, kuhu oodatakse kõiki kandideerinuid, olenemata sellest, kas neil on läbitud ajateenistus või minnakse seda alles läbima.
#000004
Sisseastumiskatsed algavad 22. juulil hommikul kell üheksa, kui kandidaate oodatakse Kaitseväe Ühendatud Õppeasutuste fuajeesse, kus antakse info edasiseks. Et sisseastumised kestavad mitu päeva, siis on katsete perioodil tagatud majutus Kõrgema Sõjakooli poolt ühiselamutubades.
#000005
Esimesse katsete päeva mahub ka katsete korra tutvustamine ja kell üks algab akadeemiline test Tartu ülikooli loodus- ja tehnoloogiateaduskonna ringauditooriumis (Vanemuise 46, Tartu). Akadeemilise testi kohta võid täpsemalt lugeda siit.
#000006
Teisel sisseastumispäeval pannakse proovile kandidaatide kehaline pool ning terve päeva vältel toimub Tähtvere pargis kaitseväe üldfüüsiline test. Testi kohta saad pikemalt lugeda siit.
#000007
Lisaks üldfüüsilisele testile algavad teisel päeval algavad ka kutsesobivusvestlused, mis kestavad kuni neljanda päeva kella viieni.
#000008
Sisseastumiskatsete tulemused avalikustatakse hiljemalt 29. juulil kella viieks Kõrgema Sõjakooli kodulehel ja KVÜÕA fuajees teadete tahvlil. Uut kursust oodatakse kooli 11. augustist.
#000009
Kogu sisseastumiskatseid puudutavat infot avaldame jooksvalt nii sõjakooli kodulehel kui ka ametlikul Facebooki lehel. Tekkinud küsimuste korral võtta kindlasti ühendust meie õppekorraldusspetsialistidega aadressil sojakool[at]mil.ee või helistades telefonil 717 6131.
#000010
Tule vaata ringi Kaitseväe Akadeemia peahoones
#000011
Karjäär maaväes Karjäär mereväes Karjäär õhuväes
#000013
Õppetöövaatlus Mentorlus H.U.V.I. seminarid KäRu kohvipausid
#000015